[{"text_idx": "#000002", "text": "Le\u0301vyren hegaldia: erleak, marrazoak eta gizakiok elkartzen gaituena"}, {"text_idx": "#000003", "text": "Bizidun gehienok mugitzen gara eredu matematiko berberari jarraiki. Mugimendu fraktal hau, Benoi\u0302t Manderbrotek deskribatu zuen eta \u201cLe\u0301vyren hegaldia\u201d esan ohi zaio. Eredua, bizidun askotan ikus daiteke, marrazoetatik erleetaraino. Izatez, txandakatu egiten ditugu bi mugimendu mota: mugimendu browndar labur batzuk azarean eginak, eta ibilbide luzeko beste batzuk. Ikertzaile talde batek berriki egiaztatu du eredu horri berorri jarraitzen zaizkio Tanzaniako Hazda tribuko ehiztariak/biltzaileak, Serengeti ondoko zonaldean ehizan dabiltzalarik."}, {"text_idx": "#000004", "text": "1. irudia: Hadza ehiztarien talde bat, bere irteera batean. (Argazkia: Brian Wood)"}, {"text_idx": "#000005", "text": "Arizonako antropologoa den David Raichlen buru izan duen taldeak PNASen argitaratu ditu ikerkuntzaren emaitzak. Ikerketan, zientzialariek GPSdun eskumuturreko erloju bat eman zieten tribukideei eta satelite bidez monitorizatu zituzten ehiztarien mugimenduak. Ehiza/bilketa jardueretan jarraitzen duten azkenetarikoak dira tribu honetako kideak, eta hauxe izan zen mugimenduak satelite bidez neurtu zitzaizkien lehenengo aldia. Mugimendu eredu bera erakusten zuten tribu honetako kideek zein animali espezie askok, janaria bila abiatzeko unean. Beraz, mugimendu hau naturan errepikatzen da, Fibonacciren segida egitura naturaletan errepikatzen den bezala."}, {"text_idx": "#000006", "text": "2. irudia: ezkerraldean, Le\u0301vyren hegaldi eredua; eskuinaldean browndar mugimendua. (Argazkia: Wikimedia Commons)"}, {"text_idx": "#000008", "text": "3. irudia: Hadza ehiztariak tanzaniar paisaiari begira. (Argazkia: Brian Wood)"}, {"text_idx": "#000010", "text": "Edonola, ikertzaileek aditzera ematen digute eredu berberari eusteak ez duela esan nahi oharkabean erabakitzen dugunik nora joan. Alderantziz, gure erabaki eta bizimodu libreetatik ondorioztatzen da aipatu eredua. Orain Raichlenek lanean jarraitu nahi du ingurugiroaren baliabide-banaketak baldintzatzen ote dituen eredu hauek."}, {"text_idx": "#000011", "text": "Iturria: Evidence of Le\u0301vy walk foraging patterns in human hunter\u2013gatherers (PNAS)"}, {"text_idx": "#000019", "text": "Zientziaren Ertzetik hitzaldi zientifikoen zikloa urriaren 6an bueltatuko da Durangora"}, {"text_idx": "#000020", "text": "Sare neuronalek datuak behar dituzte ikasteko. Faltsuak izan arren"}, {"text_idx": "#000022", "text": "animaliak antropologia argitalpenak arkeologia artikuluen bilduma astrofisika astronomia bideoak biokimika biologia eboluzioa Ekaia aldizkaria ekologia ekonomia elikagaiak emakumeak filosofia fisika genetika geologia historia hizkuntzalaritza ikerketa informatika ingeniaritza ingurumena itsasoa kimika klima-aldaketa laburpena mapping_ignorance matematika medikuntza mikrobiologia neurologia neurozientzia osasuna paleontologia psikologia soziologia teknologia zientzia zientzialariak zientziaren_historia zoologia"}, {"text_idx": "#000028", "text": "La importancia del dio\u0301xido de carbono en la dina\u0301mica geolo\u0301gica de Europa"}, {"text_idx": "#000030", "text": "A new imaging technique allows visualisation inside intact animals"}]